કાયદા રાજ્યમંત્રી પ્રદિપસિંહ જાડેજાએ જણાવ્યું કે, ભાવનગરની કોર્ટની એક જમાનામાં ગુજરાતના હાઇકોર્ટ તરીકેની નામના ધરાવતી હતી. આ કોર્ટની જગ્યાએ નવી કોર્ટ બને તે માટે લાબાં સમયથી માંગણી હતી પરંતુ રાજય સરકારના ગવર્મેન્ટ આેન ફાસ્ટ ટ્રેક ના દ્રિષ્ટકોણથી ઝડપથી કોર્ટની જમીનની માંગણી સંતોષાઇ તે માટે પોતે પણ હર્ષ અનુભવે છે તેમ વધુમાં ઉમેર્યુ હતું.તેમણે ઉમેર્યુ કે, અગાઉ કાયદા વિભાગનું બજેટ હતું. તેમા વધારો કરી ચાલુ વર્ષના બજેટમાં રૂ. 1800 કરોડની જોગવાઇ વિભાગ માટે કરી છે. નવી બનનાર ભાવનગરની કોર્ટ રૂ. 125 કરોડના ખર્ચે નવનિમિર્ત કરવામાં આવશે તેની વિગતો તેમણે આપી હતી. ભાવનગરની કોર્ટ અત્યાધુનિક બનાવવામાં આવશે તેઆે વિશ્વાસ વ્યક્ત કરતાં તેમણે ઉમેર્યુ હતું કે, લોકો પોતાની આસ્થા અને શ્રધ્ધા સાથે કોર્ટમાં ન્યાયની અપેક્ષા સાથે આવે છે. ત્યારે નાગરિકોને રસ્તો ઝડપી અને ઘરઆંગણે ન્યાય મળે તે માટે રાજ્ય સરકાર કટિબધ્ધ છે.